ai4bharat/Pralekha huggingface dataset:
புள்ளியியல் மற்றும் திட்ட அமலாக்கம் அமைச்சகம்
இந்தியாவில் ஊதிய அறிக்கை - வேலைவாய்ப்பு குறித்த பார்வை
வேலைவாய்ப்பு மற்றும் ஊதியங்களில் உள்ள முன்னேற்றத்தை மதிப்பிட அரசு அமைப்புகளின், நிர்வாக ஆவணங்கள் அடிப்படையில், 2017ம் ஆண்டு செப்டம்பர் முதல் 2021 மே மாதம் வரை, நாட்டின் வேலை வாய்ப்பு நிலவரம் பற்றிய அறிக்கையை மத்திய புள்ளியியல் மற்றும் திட்ட அமலாக்க அமைச்சகத்தின் தேசிய புள்ளியியல் அலுவலகம்  வெளியிட்டுள்ளது.
அவற்றின் விவரத்தை கீழ்கண்ட இணைப்பில் பார்க்கலாம்.
https://static.pib.gov.in/WriteReadData/specificdocs/documents/2021/jul/doc202172301.pdf
(Visitor Counter : 156
அறிவியல் மற்றும் தொழில்நுட்பத்துறை
கோவிட்-19 தொற்றை எதிர்ப்பதற்காக மூன்று அடுக்கு மருத்துவ முகக்கவசங்கள் மற்றும் N-95 சுவாசக் கருவிகளை தயாரிக்க வைரஸ் தடுப்பு நானோ – பூச்சுகள் பூசும் செயல்முறை அதிகரிக்கப்பட்டுள்ளது
நானோ மிஷன் திட்டத்தின் ஒரு பகுதியாக, அறிவியல் மற்றும் தொழில்நுட்பத் துறை, தில்லி இந்திய தொழில்நுட்பக் கழகத்தின் பேராசிரியர் அஸ்வினி குமார் அகர்வால் உருவாக்கிய வைரஸ் தடுப்பு நானோ பூச்சுகள் பூசும் செயல்முறையை அதிகரிப்பதற்கான ஆதரவை அளித்தார். இது கோவிட்-19 ஐ எதிர்க்கும் மூன்று அடுக்கு மருத்துவ முகக்கவசங்கள் மற்றும் எண் 95 சுவாசக் கருவியை அதிக அளவில் உற்பத்தி செய்வதற்கு பொருத்தமான பொருளாகப் செயல்படும்.
பாக்டீரியா, வைரஸ்கள், பூஞ்சை மற்றும் பலவற்றை எதிர்த்துப் போராடும் வலுவான நுண்ணுயிர் கொல்லி செயல்பாடுகள் வெள்ளியில் இருப்பதாக அறியப்படுகிறது. தனிநபர் பாதுகாப்பு உபகரணங்கள், முகக்கவசங்கள் போன்றவற்றில் மிகவும் பயனுள்ள இந்த நுண்ணுயிர் கொல்லி நானோ துகள்களைப் பயன்படுத்துவது ஒரு பயனுள்ள பயன்பாடாகும், இது மருத்துவத் தொழிலாளர்கள் போன்றவர்களுக்கு கூடுதல் பாதுகாப்பை வழங்கும்” என்று அறிவியல் மற்றும் தொழில்நுட்பத் துறை செயலாளர் பேராசிரியர் அசுதோஷ் சர்மா தெரிவித்தார்.
மேலும் விவரங்களுக்கு: டாக்ட்ர் அஸ்வினி குமார் அகர்வால் ] தொடர்பு கொள்ளவும்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 201-வது நாள்: 48.89 கோடிக்கும் அதிகமானோருக்கு இது வரை தடுப்பூசிகள் செலுத்தப்பட்டுள்ளன
இன்றிரவு 7 மணி அளவில் வெளியான தற்காலிக அறிக்கையின் படி, 48.89 கோடிக்கும் அதிகமானோருக்கு  கொவிட்-19 தடுப்பூசிகளை நாடு இது வரை செலுத்தி உள்ளது.
ஜூன் 21-ல் இருந்து அனைவருக்கும் தடுப்புமருந்து வழங்கும் நடவடிக்கை தொடங்கி உள்ள நிலையில், இன்றிரவு 7 மணி அளவிலான தற்காலிக அறிக்கையின் படி, 33.50 லட்சத்திற்கும் அதிகமான  தடுப்பூசி டோஸ்கள் இன்று வழங்கப்பட்டுள்ளன
18-44 வயது பிரிவில் 18,36,439 பயனாளிகள் தங்களது முதல் டோஸ் தடுப்பூசியையும், 3,89,589 பயனாளிகள் தங்களது இரண்டாவது டோசையும் இன்று பெற்றனர், 37 மாநிலங்கள்/யூனியன் பிரதேசங்களில் இருக்கும் 16,61,98,236 பேர் முதல் டோசையும், 1,02,51,772 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இது வரை பெற்றுள்ளனர்.
மத்தியப் பிரதேசம், குஜராத், ராஜஸ்தான் மகாராஷ்டிரா மற்றும் உத்தரப் பிரதேசம் ஆகிய ஐந்து மாநிலங்கள் ஒரு கோடிக்கும் அதிகமான தடுப்பூசிகளை 18-44 வயது பிரிவினருக்கு இது வரை செலுத்தியுள்ளன.
ஆந்திரப் பிரதேசம், அசாம், சத்தீஸ்கர், தில்லி, ஹரியானா, ஜார்கண்ட், கேரளா, தெலங்கானா, இமாச்சலப் பிரதேசம், ஒடிசா, பஞ்சாப், உத்தரகாண்ட் மற்றும் மேற்கு வங்கம் ஆகிய மாநிலங்கள் 18-44 வயது பிரிவில் உள்ள 10 லட்சத்திற்கும் அதிகமானோருக்கு முதல் டோஸ் கொவிட் தடுப்பு மருந்தை இது வரை வழங்கியுள்ளன.
தமிழ்நாட்டில் மட்டும் 9626754 பேர் முதல் டோஸ் தடுப்பூசியையும், 677538 நபர்கள் இரண்டாம் டோசையும் இது வரை செலுத்திக் கொண்டுள்ளனர். புதுச்சேரியில் 273391 பேர் முதல் டோஸ் தடுப்பூசியையும், 3011 பேர் இரண்டாம் டோசையும் இது வரை செலுத்திக் கொண்டுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1742476
-----
(Visitor Counter : 202
சிறப்பு சேவைகள் மற்றும் கட்டுரைகள்
இந்திய வானிலை ஆய்வுத் துறையில் அறிவியல் உதவியாளர் தேர்வுக்கான விண்ணப்பங்கள் வரவேற்கப்படுகின்றன
இந்திய வானிலை ஆய்வுத் துறையில் அறிவியல் உதவியாளர் தேர்வு 2022க்கான அறிவிக்கையை பணியாளர் தேர்வாணையம் 30.09.2022 அன்று வெளியிட்டுள்ளது. இந்த பதவிக்கான நியமனத்திற்கு போட்டித் தேர்வை இந்த ஆணையம் நடத்தவுள்ளது. நாட்டின் அனைத்து பகுதிகளையும் சேர்ந்தவர்கள் விண்ணப்பிக்க தகுதி பெற்றவர்கள் ஆவர்.
பதவியின் விவரம், வயது வரம்பு, தேவைப்படும் கல்வித்தகுதி, செலுத்தவேண்டிய கட்டணம், தேர்வு கால அட்டவணை, எவ்வாறு விண்ணப்பம் செய்வது போன்ற விவரங்கள் ஆள்சேர்ப்புக்கான அறிவிக்கையில் இடம்பெற்றுள்ளன.
இந்த ஆணையத்தின் www.ssc.nic.in என்ற இணைய தளத்தின் மூலமாக மட்டுமே விண்ணப்பங்கள் சமர்ப்பிக்கப்பட வேண்டும். விண்ணப்பங்களை சமர்ப்பிக்க கடைசி தேதி 18.10.2022  இணையம் வழியாக தேர்வுக் கட்டணம் செலுத்துவதற்கான கடைசி தேதி 20.10.2022 .
தென் மண்டலத்தில் ஆந்திர பிரதேசத்தில் 10 மையங்கள், தமிழ்நாட்டில் 7 மையங்கள், தெலங்கானாவில் 3 மையங்கள் என மொத்தம் 20 மையங்களில் கணினி அடிப்படையிலான தேர்வு 2022 டிசம்பர் மாதத்தில் நடைபெறும்.
பணியாளர் தேர்வாணைய தென் மண்டல இயக்குனர் திரு கே நாகராஜா வெளியிட்ட செய்திக்குறிப்பில் இதனை தெரிவித்துள்ளார்.
நீர்வளத் துறை அமைச்சகம்
மாநிலங்களுக்கிடையிலான நதிநீர் பங்கீட்டு பிரச்சினைகளுக்கு தீர்வு காண ஒரே நடுவர் மன்றம்
காவிரி நடுவர் மன்றம் 2018-ஆம் ஆண்டு கூலை 16ஆம் தேதியிட்ட அறிவிக்கை மூலம் கலைக்கப்பட்டு விட்டதாக மத்திய அரசு தெரிவித்துள்ளது.
மக்களவையில் இன்று மத்திய நீர்வளத்துறை இணையமைச்சர் திரு.அர்ஜூன் ராம் மெஹ்வால் எழுத்து மூலம் அளித்த பதிலில் இதனைத் தெரிவித்தார்.
காவிரி நதிநீரை பங்கிட்டுக் கொள்வது தொடர்பாக, நடுவர் மன்றம் அளித்த தீர்ப்பை எதிர்த்து தமழ்நாடு, கர்நாடகா, கேரளா ஆகிய மாநிலங்கள் தொடுத்த வழக்கில், உச்சநீதிமன்றம் இந்த ஆண்டு பிப்ரவரி 16ஆம் தேதி அளித்த தீர்ப்பில் காவிரி நடுவர் மன்றம் இணைத்துக் கொள்ளப்பட்டதாக அவர் தெரிவித்தார்.
மத்திய அரசின் புதிய திட்டத்தின்படி எந்த இரு மாநிலங்களுக்கு இடையிலான நதிநீர் பிரச்சினையை தீர்வுகாண ஒரே நடுவர்மன்றம் அமைக்க முடிவு எடுக்கப்பட்டுள்ளது.
தற்போதைக்கு பல்வேறு மாநிலங்களுக்கு இடையேயான நதிநீர் பிரச்சினைகளுக்கு தீர்வு காண்பதற்காக அமைக்கப்பட்ட ஐந்து நடுவர் மன்றங்கள் செயல்பாட்டில் உள்ளன.
பெட்ரோலியம் மற்றம் இயற்கை எரிவாயு அமைச்சகம்
“உள்நாட்டில் எண்ணெய் மற்றும் எரிவாயு கண்டுபிடித்தல், உற்பத்தியை அதிகரிக்க கண்டுபிடிப்பு மற்றும் உரிமக் கொள்கையில் சீர்த்திருத்தங்கள் செய்ய” அமைச்சரவை ஒப்புதல் அளித்துள்ளது
உள்நாட்டில் எண்ணெய் மற்றும் எரிவாயு கண்டுபிடித்தல், உற்பத்தியை அதிகரிக்க கண்டுபிடிப்பு மற்றும் உரிமக் கொள்கையில் சீர்த்திருத்தங்கள் செய்ய பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. கண்டுபிடிப்பு மற்றும் உற்பத்திப் பிரிவில், புதிய முதலீட்டை ஈர்ப்பதும், புதிய பகுதிகளில் அந்தப் பணிகளை விரிவுப்படுத்துவதும், உற்பத்தி செய்யும் வடிநிலப்பகுதிகளில் கொள்கையைத் தளர்த்துவதும் இந்தச் சீர்திருத்தங்களின் நோக்கமாகும். எண்ணெய் மற்றும் எரிவாயுவின் உள்நாட்டு உற்பத்தியில் தேக்கநிலை / குறைவு, இறக்குமதியை சார்ந்திருப்பது அதிகரித்தல், கண்டுபிடிப்பு மற்றும் உற்பத்தியில் முதலீட்டு வாய்ப்புக் குறைவு ஆகியவற்றை சரிசெய்வதற்கு கூடுதலாக கொள்கைச் சீர்த்திருத்தங்கள் தேவைப்படுவதாக உணரப்பட்டது.
இந்தக் கொள்கைச் சீர்த்திருத்தங்கள் நான்கு முக்கியமான பிரிவுகளில் கவனம் செலுத்தும். முதலாவதாக புதிய பகுதிகளில் கண்டுபிடிப்புப் பணிகளை அதிகப்படுத்துவதோடு கச்சா எண்ணெய் மற்றும் இயற்கை எரிவாயு விற்பனையில் வெளிப்படையான போட்டி ஒப்பந்தங்கள் நடைமுறையுடன், விலை நிர்ணயம் செய்து சந்தைப்படுத்தும் சுதந்திரத்தை ஒப்பந்ததாரர்கள் பெற்றிருப்பார்கள்.
இரண்டாவதாக புதிதாக எரிவாயு கண்டுபிடிக்கப்படும் இடங்களில் உற்பத்திக்கான ஊக்கத்தொகையை அதிகப்படுத்துதல், சந்தைப்படுத்துதல், விலை நிர்ணயத்திற்கு சுதந்திரம் வழங்குதல்.
மூன்றாவதாக உற்பத்தியை அதிகப்படுத்த புதிய தொழில்நுட்பத்தையும் முதலீட்டையும் கொண்டுவர தனியார் துறையினருக்கும் தடையில்லாச் சான்றிதழுக்கு அனுமதி வழங்கப்படும்.
நான்காவதாக வணிகத்தை எளிதாக நடத்துவதற்கு ஒருங்கிணைப்பு நடைமுறையையும், பெட்ரோலிய பொருட்களுக்கான தலைமை இயக்ககத்தின் அனுமதி பெறுவதற்கு எளிமையான விதிகளையும் உருவாக்குதல்.
இத்தகைய கொள்கை சீர்த்திருத்தங்களால் எண்ணெய் மற்றும் எரிவாயு உற்பத்தி அதிகரித்து இறக்குமதியை சார்ந்திருப்பது குறைவதோடு எரிசக்தி பாதுகாப்பை மேம்படுத்தி அந்நியச் செலாவணி சேமிக்கப்படும்.
-----
(Visitor Counter : 168
தொழிலாளர் மற்றும் வேலைவாய்ப்பு அமைச்சகம்
1952-ஆம் ஆண்டின் ஊழியர் வைப்பு நிதி மற்றும் இதர வகை ஏற்பாடுகளுக்கான சட்டத்தின் கீழ் செயல்படும் நிறுவனங்கள் ஊரடங்கு காலத்தில் அவை செலுத்த வேண்டிய தொகையை தாமதமாகச் செலுத்தும் போது, அபராத விதிப்பதில் இருந்து விலக்கு அளிக்கப்படுகின்றன.
கொரோனா வைரஸ் பரவுவதைக் கட்டுப்படுத்துவதற்கென அரசினால் அறிவிக்கப்பட்ட நீடித்த ஊரடங்கின் விளைவாகவும், இந்தப் பெருந்தொற்றினால் உருவாகியுள்ள இதர வகையான இடையூறுகளின் விளைவாகவும் 1952-ஆம் ஆண்டின் ஊழியர் வைப்புநிதி மற்றும் இதரவகை ஏற்பாடுகள் சட்டத்தின் கீழ் செயல்பட்டு வரும் நிறுவனங்கள் துன்பத்தில் ஆழ்ந்துள்ளதோடு, முறையாக செயல்பட முடியாமலும், உரிய நேரத்தில் தங்களது சட்டபூர்வமான பங்களிப்பை செலுத்த முடியாமலும் உள்ளன.
எந்தவொரு காலப்பகுதிக்குமான பங்களிப்புகளை அல்லது நிர்வாகக் கட்டணங்களை உரிய நேரத்தில் செலுத்துவதில் நிறுவனங்கள் சந்தித்த இடையூறுகளை கவனத்தில் கொண்டு நடைமுறை அல்லது பொருளாதார காரணங்களின் விளைவாக ஏற்பட்ட இத்தகைய தாமதத்தை ஊழியர் வைப்பு நிதிக்கான அலுவலகம் தவறாகக் கருதாது; இதுபோன்ற தாமதங்களுக்கு தண்டனை அபராதங்கள் வசூலிக்கப்பட மாட்டாது என முடிவு செய்துள்ளது.
இதுபோன்ற தாமதங்களுக்கு தண்டனை அபராதங்கள் எதுவும் விதிக்கக் கூடாது எனவும், எந்தவிதமான நடவடிக்கையும் மேற்கொள்ளக்கூடாது எனவும் அறிவுறுத்திய வகையில் ஊழியர் வைப்பு நிதி அலுவலகத்தின் கள அலுவலகங்களுக்கு 15.05.2020 தேதியிட்ட சுற்றறிக்கை சுற்றுக்கு விடப்பட்டுள்ளது. ஊழியர் வைப்புநிதி அலுவலகத்தின் இணைய தளத்தின் முகப்புப்பக்கத்தில் கோவிட்-19 என்ற தலைப்பின் கீழ் இதனைக் காணலாம்.
மேற்கூறிய நடவடிக்கையானது ஊழியர் வைப்புநிதி முறையின் கீழ் வரும் 6.5 இலட்சம் நிறுவனங்கள் விதிமுறைகளின் படி நடந்து கொள்வதை எளிதாக்கும் என்பதோடு, தண்டனை அபராதங்களை செலுத்த வேண்டிய பொறுப்பிலிருந்தும் அவற்றை விடுவிக்கிறது.
(
பெட்ரோலியம் மற்றம் இயற்கை எரிவாயு அமைச்சகம்
பசுமையான மற்றும் தூய்மையான எரிசக்தி குறித்த விழிப்புணர்வை உருவாக்குவதற்கான சாக்ஷம் பிரச்சாரத்தை பெட்ரோலிய சிக்கன ஆராய்ச்சி சங்கம் தொடங்கியுள்ளது
பசுமையான மற்றும் தூய்மையான எரிசக்தி குறித்த விழிப்புணர்வை மக்களிடையே உருவாக்கும் நோக்கில், மத்திய பெட்ரோலியம் மற்றும் இயற்கை எரிவாயு அமைச்சகத்தின் கீழ் செயல்படும் பெட்ரோலிய சிக்கன ஆராய்ச்சி சங்கம், சாக்ஷம் என்னும் பிரச்சாரத்தை தொடங்கியுள்ளது.
ஒரு மாதத்திற்கு நடைபெற உள்ள இந்த பிரச்சாரத்தில், கரியமில தடங்கள் அதிகரிப்பதால் உருவாகும் சுகாதார மற்றும் சுற்றுச்சூழல் சீர்கேடுகள் பற்றி மக்களிடையே விளக்கப்படும்.
பிரச்சாரத்தை தொடங்கி வைத்து மத்திய பெட்ரோலியம் மற்றும் இயற்கை எரிவாயு அமைச்சகத்தின் செயலாளரும் பெட்ரோலிய சிக்கன ஆராய்ச்சி சங்க தலைவருமான திரு தருண கபூர், தூய்மையான மற்றும் பசுமையான எரிசக்திகளை நோக்கி விரிவடைந்து வரும் அதே வேளையில் எரிபொருள் சிக்கன நடவடிக்கைகளையும் எடுத்து வருவதற்காக எரிசக்தி நிறுவனங்களை பாராட்டினார்.
சாக்ஷம் போன்ற பிரச்சாரங்கள் எரிபொருள் பயன்பாட்டை குறைக்க உதவுவதோடு, ஆரோக்கியமான சுற்றுச் சூழலுக்கும் நாட்டின் வளர்ச்சிக்கும் வழிவகுப்பதாக அவர் மேலும் தெரிவித்தார்.
இந்த பிரச்சாரத்தின் கீழ் நாடு முழுவதும் பல்வேறு நடவடிக்கைகள் மேற்கொள்ளப்பட உள்ளன. தூய்மையான எரிசக்தியை நோக்கி இந்தியாவை நகர்த்துவதில் முக்கிய பங்கு வகிப்பதாக பிரதமர் திரு நரேந்திர மோடி சமீபத்தில் குறிப்பிட்ட ஏழு விஷயங்கள் குறித்தும் பிரச்சாரத்தின் போது எடுத்துரைக்கப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1689032
-----
(Visitor Counter : 195
இளைஞர் நலன் மற்றும் விளையாட்டு அமைச்சகம்
விளையாட்டு விருதுகள் 20201-க்கான விண்ணப்பங்களை சமர்ப்பிப்பதற்கான கடைசி தேதி ஜூன் 28 வரை நீட்டிப்பு
2021-ம் ஆண்டுக்கான ராஜிவ் காந்தி கேல் ரத்னா விருதுகள், அர்ஜுனா விருது, துரோணாச்சார்யா விருது, தியான் சந்த் விருது, ராஷ்டிரிய கேல் புரோத்சஹன் புரஸ்கார் மற்றும் மௌலானா அபுல் கலாம் ஆசாத் கோப்பைக்கான விண்ணப்பங்கள்/பரிந்துரைகளை 2021 மே 19 மற்றும் 20 அன்று இளைஞர் நலம் மற்றும் விளையாட்டு அமைச்சகம் வரவேற்றது.
அமைச்சகத்தின் இணையதளமான www.yas.nic.in-ல் அறிவிப்புகள் பதிவிடப்பட்டன.
விண்ணப்பங்களை சமர்ப்பிப்பதற்கான கடைசி தேதி 2021 ஜூன் 21-ல் இருந்து 2021 ஜூன் 28 வரை  நீட்டிக்கப்பட்டுள்ளது. தகுதியுடைய விளையாட்டு வீரர்கள், பயிற்சியாளர்கள், அமைப்புகள் மற்றும் பல்கலைக்கழங்களிடையே இருந்து விண்ணப்பங்கள்/பரிந்துரைகள் வரவேற்கப்படுகின்றன.
விண்ணப்பங்களை surendra.yadav[at]nic[dot]in அல்லது girnish.kumar[at]nic[dot]in எனும் முகவரிக்கு மின்னஞ்சல் செய்யலாம். இந்திய ஒலிம்பிக் சங்கங்கள், இந்திய விளையாட்டு ஆணையம், அங்கீகாரம் பெற்ற விளையாட்டு கூட்டமைப்புகள், விளையாட்டு மேம்பாட்டு வாரியங்கள் மற்றும் மாநில யூனியன் பிரதேச அரசுகளுக்கு இது குறித்து தகவல் தெரிவிக்கப்பட்டுள்ளது. 2021 ஜூன் 28-க்கு பிறகு பெறப்படும் விண்ணப்பங்கள் ஏற்றுக்கொள்ளப்பட மாட்டாது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleseDetail.aspx?PRID=1728233
மத்திய அமைச்சரவை
மத்திய அரசு ஊழியர்களுக்கு அகவிலைப்படி கூடுதல் தவணை கடந்த ஜூலை 1ம் தேதி முதல் வழங்க மத்திய அமைச்சரவை ஒப்புதல்
மத்திய அரசு ஊழியர்களுக்கு அகவிலைப்படி உயர்வு கூடுதல் தவணை அளிக்கவும், ஓய்வூதியதாரர்களுக்கு அகவிலைப்படி நிவாரணம் அளிக்கவும், பிரதமர் திரு நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்துள்ளது. விலை உயர்வுக்கு ஈடு செய்யும் வகையில், இது தற்போதைய 28 சதவீத அடிப்படை ஊதியம் / ஓய்வூதியத்திலிருந்து 3 சதவீதம் கூடுதலாக கடந்த ஜூலை 1ம் தேதி முதல் அளிக்கப்படும்.
ஏழாவது மத்திய ஊதிய ஆணையப் பரிந்துரை அடிப்படையில் இந்த அகவிலைப்படி உயர்வு அளிக்கப்பட்டுள்ளது. இந்த அகவிலைப்படி உயர்வுக் காரணமாக, மத்திய அரசுக்கு ஆண்டுக்கு ரூ.9,488.70 கோடிச் செலவு ஏற்படும். இதன் மூலம் 47.14 லட்சம் மத்திய அரசு ஊழியர்களும், 68.62 லட்சம் ஓய்வூதியதாரர்களும் பயனடைவர்.
பாதுகாப்பு அமைச்சகம்
விமானப்படை தலைமைத் தளபதி ஸ்வீடன் பயணம்
இந்திய முப்படை தலைவர்கள் குழுவின் தலைவரும், விமானப்படை தலைமைத் தளபதியுமான ஏர் சீஃப் மார்ஷல் பீரேந்திர சிங் தனோவா, 2019 ஜூன் 3 – 6 ஆம் தேதி வரை நான்கு நாள் அரசுமுறைப் பயணமாக ஸ்வீடன் செல்கிறார். ஸ்வீடன் நாட்டு விமானப்படை தளபதி விடுத்த அழைப்பின் பேரில் இந்த இருதரப்பு நல்லெண்ணப் பயணம் மேற்கொள்ளப்படுகிறது.
அந்நாட்டில் உள்ள பல்வேறு விமானப்படை தளங்கள் மற்றும் பயிற்சிப் பிரிவுகளை பார்வையிட உள்ள விமானப்படை தலைமை தளபதி, ஸ்வீடன் விமானப் படையின் மூத்த அதிகாரிகள் உள்ளிட்டோருடன் கலந்துரையாடவும் திட்டமிட்டுள்ளார்.
இந்தப் பயணம், இருநாட்டு விமானப் படைகளிடையே அதிகளவில் கலந்துரையாடல் மற்றும் ஒத்துழைப்புகளை மேற்கொள்ளவும், ராணுவ ஒத்துழைப்புக்கு உத்வேகம் அளிப்பதாகவும் அமையும். அத்துடன், இருநாட்டு விமானப்படைகள் இடையேயான நட்புறவை வலுப்படுத்தி, பல்வேறு பயனுள்ள பரிமாற்றங்களை மேற்கொள்ளவும் உதவிகரமாக இருக்கும்.
பிரதமர் அலுவலகம்
அம்ரித் மகாத்சவம் நிகழ்ச்சி சபர்மதி ஆசிரமத்திலிருந்து தொடங்கவுள்ளது: பிரதமர்
‘உள்ளூர் தயாரிப்புக்கு குரல் கொடுப்பது’ காந்திக்கும் மற்றும் சுதந்திரப் போராட்ட வீரர்களுக்கும் செலுத்தும் அற்புதமான புகழாரம்
அகமதாபாத் சபர்மதி ஆசிரமத்திலிருந்து ‘பாதயாத்திரையை’  பிரதமர் திரு நரேந்திர மோடி இன்று கொடியசைத்து தொடங்கி வைக்கிறார் .
இது குறித்து சுட்டுரையில் பிரதமர் விடுத்துள்ள செய்தியில், ‘‘இன்றைய அம்ரித் மகோத்சவ நிகழ்ச்சி, தண்டி யாத்திரை தொடங்கிய சபர்மதி ஆசிரமத்திலிருந்து தொடங்குகிறது. இந்த யாத்திரை இந்திய மக்களின் பெருமிதத்தையும், தற்சார்பு இந்தியா என்ற உணர்வையும் அதிகரிப்பதில் முக்கிய பங்காற்றுகிறது. ‘உள்ளூர் தயாரிப்புக்கு குரல் கொடுப்பது’ என்பது, காந்தியடிகளுக்கும், நமது சுதந்திர போராட்ட வீரர்களுக்கும் செலுத்தும் அற்புதமான புகழாரமாகும்.
ஏதாவது உள்ளூர் தயாரிப்பை வாங்கி, ‘உள்ளூர் தயாரிப்புக்கு குரல் கொடுப்போம்’ என்ற வாசகத்துடன், சமூக ஊடகங்களில் அந்தப் படத்தைப் பதிவிடுங்கள். சபர்மதி ஆசிரமத்தில், மகன் நிவாஸ் அருகே ஒரு இராட்டை நிறுவப்படவுள்ளது. தற்சார்பு இந்தியா தொடர்பான ஒவ்வொரு சுட்டுரைக்கும், இந்த இராட்டை ஒரு முழு சுற்று சுற்றும். இது மக்கள் இயக்கத்துக்கு வினையூக்கியாக இருக்கும்’’ என்று தெரிவித்துள்ளார்.
ரெயில்வே அமைச்சகம்
பயன்படுத்தப்படாத, காலியாக உள்ள ரயில்வே நிலங்களில் சூரிய மின்சக்தித் திட்டங்களை நிறுவ இந்திய ரயில்வே திட்டமிட்டுள்ளது
பயன்படுத்தப்படாத, காலியாக உள்ள ரயில்வே நிலங்களில் சூரிய மின்சக்தித் திட்டங்களை நிறுவ இந்திய ரயில்வே திட்டமிட்டுள்ளதாக ரயில்வே, தகவல்கள் மற்றும் மின்னணுவியல், தகவல் தொழில்நுட்பத் துறை அமைச்சர் திரு அஸ்வினி வைஷ்ணவ் தெரிவித்துள்ளார்.
மக்களவையில் இன்று கேள்வி ஒன்றுக்கு எழுத்துமூலம் பதிலளித்த அமைச்சர், சத்தீஸ்கர் , உத்தரப்பிரதேசம் , ஹரியானா , மத்தியப் பிரதேசம் , மகாராஷ்டிரா  ஆகிய மாநிலங்களில் இந்த திட்டங்கள் செயல்படுத்தப்பட உள்ளதாக கூறினார்.
•••••••••••••
(Visitor Counter : 154
பிரதமர் அலுவலகம்
டாக்டர் பாபாசாகேப் அம்பேத்கருக்கு பிரதமர் மலர் மரியாதை செலுத்தினார்
டாக்டர் பாபாசாகேப் அம்பேத்கரின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மலர் மரியாதை செலுத்தினார்.
“பெருமதிப்பிற்குரிய டாக்டர் பாபாசாகேப் அம்பேத்கரின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மலர் மரியாதை செலுத்தினார்”, என்று பிரதமர் அலுவலகம் வெளியிட்டுள்ள ட்விட்டர் பதிவில் தெரிவிக்கப்பட்டுள்ளது.
அறிவியல் மற்றும் தொழில்நுட்பத்துறை
"இந்தியாவின் மின்-கழிவு சவாலை நிவர்த்தி செய்யும் நிறுவனத்துக்கு ஐ டி.டி.பி-டி.எஸ்.டி ஆதரவு”
அதிகரித்து வரும் உலகளாவிய மின்னணு கழிவு நெருக்கடி பரவலான எச்சரிக்கையை எழுப்பியுள்ளது. முறைசாராத் துறையின் முறையற்ற மின்னணுக் கழிவுகளை நிர்வகிப்பதன் விளைவாக குறிப்பிடத்தக்க சுற்றுச்சூழல் அபாயங்கள் மற்றும் சம்பந்தப்பட்ட மக்களுக்கு சுகாதார அபாயங்கள் ஏற்பட்டுள்ளன. 2019-20-ம் நிதியாண்டில் நாடு 3.2 மில்லியன் டன் மின்னணுக் கழிவுகளை உருவாக்கிய போதிலும், இந்தியாவில் வெறும் 20% மின்னணுக் கழிவுகள் மட்டுமே முறையான மறுசுழற்சிக்கு உட்படுத்தப்படுகின்றன.
இந்த முக்கியமான சவாலுக்கு பதிலளிக்கும் விதமாகவும், நமது சுற்றுச்சூழலைப் பாதுகாத்து முறையான மின்னணு கழிவுகளை அகற்றுவது குறித்த விழிப்புணர்வை அதிகரிக்க பிரதமர் திரு.நரேந்தர மோடி 97வது மனதின் குரல் நிகழ்வின் போது அழைப்பு விடுத்ததற்கு இணங்கவும், தொழில்நுட்ப மேம்பாட்டு வாரியம்  மும்பையை தளமாகக் கொண்ட ‘சூழல் மறுசுழற்சி’ நிறுவனத்திற்கு தனது ஆதரவை பெருமையுடன் அறிவிக்கிறது.
இந்தப் புதுமையான மின்னணுக் கழிவு மேலாண்மைத் திட்டம், தொழில்நுட்ப மேம்பாட்டு வாரியத்தின் மொத்த திட்ட மதிப்பான ரூ.12.00 கோடியில், ரூ.6.00 கோடி நிதி உதவியுடன் பசுமையாக்கப்பட்டுள்ளது.
'மறுசுழற்சி ஆன் வீல்ஸ் ஸ்மார்ட் இஆர்' என்பது மின்னணுக் கழிவு மேலாண்மையில் உள்ள இடைவெளிகளைக் கட்டுப்படுத்தவும் குறைக்கவும் முயற்சிக்கும் ஒரு புதுமையான அணுகுமுறையாகும். இந்தப் புதுமையான தீர்வு பன்முக அணுகுமுறையை வழங்குகிறது.
இதுகுறித்து தொழில்நுட்ப மேம்பாட்டு வாரியத்தின் செயலாளர் ராஜேஷ் குமார் பதக் கூறுகையில், "சூழல் மறுசுழற்சி நிறுவனத்தின் 'மறுசுழற்சி ஆன் வீல்ஸ் வசதி' என்ற தொலைநோக்குத் திட்டத்தை ஆதரிப்பதில் பெருமிதம் கொள்கிறோம். இந்த திட்டம் 'கழிவு இல்லாத நகரங்களை' அடைவதற்கும், இந்தியாவில் மின்னணுக் கழிவு சவாலை நிவர்த்தி செய்வதற்கும் ஒரு குறிப்பிடத்தக்க படியாகும்,” என்றார்.
பாதுகாப்பு அமைச்சகம்
விமானப் படையின் விமானி ஸ்குவாட்ரான் லீடர் தீபக் மோகனனுக்கு வாயு சேனா பதக்கத்தை வழங்கினார் குடியரசுத் தலைவர்
இந்திய விமானப்படையின் விமானி ஸ்குவாட்ரான் லீடர் தீபக் மோகனன், கடந்த ஏப்ரல் 2017 முதல் கடலோரக் காவல்படை ஸ்குவாட்ரான் பணியில் ஈடுபட்டு வருகிறார். செப்டம்பர் 4 2020 அன்று, 3.40 லட்சம் மெட்ரிக் டன் கச்சா எண்ணெயுடன் பயணித்துக் கொண்டிருந்த எம்டி டயமண்ட் என்ற பிரம்மாண்ட கப்பலில் இலங்கை அருகே பயங்கர தீ விபத்து ஏற்பட்டதையடுத்து, சேத்தக் ஹெலிகாப்டரின் கேப்டனாகப் பணியாற்றிய ஸ்குவாட்ரான் லீடர் தீபக் மோகனன், அதீத துணிச்சலை வெளிப்படுத்தி தீயை அணைப்பதில் தமது உயிரையும் பொருட்படுத்தாது சிறப்பாக பணியாற்றி, எண்ணெய் கசிவு மற்றும் மிகப்பெரிய விபத்து நடைபெறாமல் தடுக்கப்பட்டதில் பெரும் பங்கு வகித்தார்.
இத்தகைய தலைசிறந்த வீரத்தை கௌரவிக்கும் வகையில் ஸ்குவாட்ரான் லீடர் தீபக் மோகனனுக்கு வாயு சேனா விருது வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745960
----
(Visitor Counter : 169
உள்நாட்டு விமானப் போக்குவரத்து அமைச்சகம்
2020 மார்ச் 26 முதல் 30 ஆம் தேதி வரையிலான ஐந்து நாட்களில் 62 உயிர்காப்பு உடான் விமான சேவைகள் இயக்கப்பட்டு 15.4 டன்களுக்கும் அதிகமான பொருட்கள் கையாளப்பட்டுள்ளன
கோவிட்-19 நோய்த் தாக்குதலுக்கு எதிரான இந்தியாவின் நடவடிக்கைகளில் ஒரு பகுதியாக, மத்திய அரசின் சிவில் விமானப் போக்குவரத்துத் துறை, நாடு முழுக்கவும், வெளியிலும் மருந்துகள் மற்றும் அத்தியாவசிய பொருள்களைக் கொண்டு செல்வதற்கு ``உயிர்காப்பு உடான்'' விமான சேவைகளை இயக்கி வருகிறது. இந்த முன்முயற்சியின் கீழ், 2020 மார்ச் 26 முதல் 30 ஆம் தேதி வரையிலான ஐந்து நாட்களில் 62 உயிர்காப்பு உடான் விமான சேவைகள் இயக்கப்பட்டு 15.4 டன்களுக்கும் அதிகமான பொருள்கள் கையாளப்பட்டுள்ளன. இவற்றில் 45 சேவைகள் ஏர் இந்தியா மற்றும் அலையன்ஸ் ஏர் நிறுவனங்கள் மூலம் இயக்கப்பட்டுள்ளன.
(Visitor Counter : 170
சாலைப் போக்குவரத்து மற்றும் நெடுஞ்சாலைத்துறை அமைச்சகம்
கோவிட் 19 நோய் பரவலுக்கு எதிரான ஊரடங்கு விலக்கிக் கொள்ளப்பட்ட பிறகு தொழில்களை மீண்டும் துவக்குவதற்கு அரசு முழு ஆதரவு அளிக்கும் என்று தொழில்துறை நிறுவனங்களுக்கு கட்காரி உறுதி
 பிரதிநிதிகளுடன் இணையதள அடிப்படையிலான கருத்தரங்கு ஒன்றில் இன்று பேசிய அமைச்சர், இது தொடர்பாக அரசு மேற்கொண்டுள்ள பல்வேறு நிதி சார்ந்த முடிவுகள் குறித்து தெரிவித்தார்.
குறித்த கால கடன்கள் மற்றும் தொழிலைத் தொடர்ந்து நடத்துவதற்கான பணி மூலதனக் கடன்கள் ஆகியவற்றை மறுசீரமைப்பதற்கு இந்திய ரிசர்வ் வங்கி அனுமதியளித்துள்ளது என்றும் திரு கட்காரி தெரிவித்தார்.
சிறு, குறு, நடுத்தரத்தொழில்கள் பற்றி பேசிய திரு.கட்காரி, அவர்களின் சிரமங்கள் குறித்தும், நாட்டின் பொருளாதாரத்திற்கு அவர்கள் எவ்வளவு முக்கியம் என்பதையும் அரசு அறியும் என்றும் கூறினார். அரசு மற்றும் வங்கித் துறையுடன் இணைந்து, தொழில்துறை பணியாற்ற வேண்டும் என்று அவர் கேட்டுக்கொண்டார். ஒவ்வொரு துறையின் நலனுக்காகவும் அனைத்து துறைகளும் திடமாக இருக்க வேண்டியதன் அவசியத்தை அவர் வலியுறுத்தினார்.
சந்தையில் பணப்புழக்கம் இருக்க வேண்டியதன் அவசியம் பற்றி பேசிய அமைச்சர், MSMEகளுக்கான கடன் உறுதித்தொகையை தற்போதைய ஒரு லட்சம் கோடியில் இருந்து 5 லட்சம் கோடியாக அதிகரிக்க முயன்று வருவதாகவும் கூறினார். நிதி நிறுவனங்களால் அளிக்கப்படும் கடன் தொகையில் 75 சதவீதம் அரசாங்கத்தின் கடன் உறுதி திட்டத்தின் கீழ் உறுதி செய்யப்பட்டுள்ளது என்று அவர் குறிப்பிட்டார். தொழில் துறையால் -- குறிப்பாக குறு,சிறு, நடுத்தரத் தொழில் நிறுவனங்களால் எழுப்பப்படும் பிரச்சினைகள் எடுத்துக்கொள்ளப்பட்டு, சம்பந்தப்பட்ட அமைச்சகங்கள் மற்றும் துறைகளுடன் விவாதிக்கப்படும் என்று அவர் உறுதியளித்தார்.
சில நாடுகள், தங்களது முதலீடுகளை சீனாவில் இருந்து எடுத்து விட நினைக்கின்றன; இந்தியா அவர்களின் சிறந்த முதலீட்டுத் தளமாக இருக்க முடியும்; எனவே, இந்தியத் தொழில் துறையினர், தற்போதைய நெருக்கடியான நிலைமையை, ஒரு சவாலாகவும் ஒரு வாய்ப்பாகவும் பார்க்க வேண்டும் என்று அமைச்சர் கேட்டுக் கொண்டார்.
சாலைத் துறை பற்றிப் பேசிய அவர், 2019-20 இல் நெடுஞ்சாலைக் கட்டுமானப் பணிகள் சாதனை அளவை எட்டியிருந்தன. கட்டமைப்புத் துறையின் வளர்ந்து வரும் தேவைகளைப் பூர்த்தி செய்யும் வகையில் இது, வரும் ஆண்டுகளில், இரண்டு மூன்று மடங்கு அதிகரிக்க வேண்டும் என்றும் அவர் கூறினார்.
மத்திய அமைச்சரவை
மத்திய ஆயுத காவல் படையினர் மற்றும் அசாம் ரைஃபிள் படையில் உள்ள மருத்துவ அதிகாரிகளின் ஓய்வு வயதை அதிகரிக்க மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் மத்திய அமைச்சரவைக் கூட்டம் நடைபெற்றது. இதில், கீழ்க்காணும் வகைகளில், ஓய்வுவயதை உயர்த்த செயல்பாட்டுக்கு பிந்தைய ஒப்புதல் அளிக்கப்பட்டது.
அ. மத்திய ஆயுத காவல் படையினர் மற்றும் அசாம் ரைஃபிள் படையில், பணியில் ஈடுபட்டுள்ள  மருத்துவ அதிகாரிகளின் ஓய்வு வயது 60-லிருந்து 65 ஆண்டுகளாக அதிகரிக்கப்படுகிறது.
ஆ. மத்திய உள்துறை அமைச்சகத்தின் மத்திய ஆயுத காவல் படையினர் மற்றும் அசாம் ரைஃபிள் படையைச் சேர்ந்த சிறப்பு மருத்துவ அதிகாரிகளின் ஓய்வு வயது 60-லிருந்து 65 ஆண்டுகளாக அதிகரிக்கப்படுகிறது.
இதன்மூலம், பொது மருத்துவப் பிரிவு  மற்றும் சிறப்பு மருத்துவ அதிகாரிகளை, பணியில் தக்கவைத்துக் கொள்ள முடியும். இது மருத்துவக் கல்லூரிகளில் சிறப்பான முறையில் நோயாளிகளை கவனித்துக் கொள்ளவும், உரிய மருத்துவக் கல்வி அளிக்கவும் உதவும். மேலும், மருத்துவ சேவைகளை வழங்குவதற்கான தேசிய சுகாதாரத் திட்டத்தை சிறப்பான முறையில் செயல்படுத்த முடியும்.
தொலைதொடர்பு மற்றும் தகவல் தொழில்நுட்ப அமைச்சகம்
அஞ்சல் துறையில் இந்தியா - ஜப்பான் இடையே ஒத்துழைப்பிற்கான ஒப்பந்தம் -மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவைக் குழு அஞ்சல் துறையில் இந்தியா - ஜப்பான் இடையேயான ஒத்துழைப்பு ஒப்பந்தத்திற்கு ஒப்புதல் வழங்கியுள்ளது. இந்த ஒப்பந்தம் இரு நாடுகளுக்கு இடையேயான அஞ்சல் சேவைகளையும் ஒத்துழைப்பையும் மேம்படுத்தும்.
பலன்கள்
இந்த ஒப்பந்தம் இந்தியா - ஜப்பான் இடையே அஞ்சலகத் துறையில் உள்ள சேவைகளையும் ஒத்துழைப்பையும் மேம்படுத்த உதவும். மேலும் அஞ்சல் கொள்கைகள் குறித்த இரு நாடுகளின் அனுபவங்களையும் தகவல்களையும் பரிமாறிக் கொள்ள இது வகை செய்கிறது.